钦定古今图书集成/明伦汇编/闺媛典/第095卷 > 皇清一 > 丁如汴妻刘氏
## 钦定古今图书集成/明伦汇编/闺媛典/第095卷 > 皇清一 > 丁如汴妻刘氏

按《南阳府志》：刘氏，丁如汴妻。明崇祯癸未春，李自成据邓，逼大姓授伪命，不就者族赤氏谓男之棻曰：“吾家世重礼教，恐以不义见迫，尔远避，勿恤家。” 之棻遂携家西遁，得免。顺治乙酉二月，自成既败而南，复过邓，屠掠益甚。如汴先被害，刘号哭骂贼曰：“速杀我！” 贼怒，砍之颈，未绝复苏。贼去，舁入楼下。后贼复破楼，氏赴火死。